New Zealand beat India বিগত সময়ত বিপক্ষৰ মূৰৰ কামোৰণিৰ কাৰণ হৈ পৰা টীম ইণ্ডিয়াৰ চলিত টী-২০ বিশ্বকাপত ইমান দুৰ্বল প্ৰদৰ্শন কিয়? কোহলি বাহিনীৰ এই বিৰাট বিপৰ্যয়ৰ কাৰণ বিচাৰি উৱাদিহ পোৱা নাই ভাৰতীয় ক্ৰিকেট অনুৰাগীয়ে।
পাকিস্তানৰ সন্মুখত আত্মসমৰ্পনৰ পাছত নিউজিলেণ্ডৰ ওচৰতো একেই দশা বিৰাট বাহিনীৰ। ফলত অন্তিম চাৰিৰ দৌৰত আৰু কঠিন হৈ পৰিল পথ।
নিউজিলেণ্ডৰ বিৰুদ্ধে খেলখনত ২০১৬ৰ বিশ্বকাপৰ স্মৃতি যেন ঘুৰি আহিল। সেইবাৰ নাগপুৰৰ মেচখনত কেন উইলিয়ামছন বাহিনীৰ বিৰুদ্ধে ১২৭ৰাণৰ লক্ষ্য অনুসৰণ কৰি মাত্ৰ ৭৯ৰাণতে অল আউট হৈছিল ধোনী বাহিনী।
দেওবাৰে ডুবাইত তাৰেই যেন স্মৃতি উজাৰি দিলে। ব'ল্টৰ ধুমুহাত বিধ্বস্ত হৈ পৰিল ভাৰতীয় বেটাৰৰ দম্ভ।
মাত্ৰ ১১০ ৰাণতে ইনিংছ সামৰিলে টীম ইণ্ডিয়াই। ব'ল্টে দখল কৰিলে তিনিটাকৈ উইকেট। বিগত ১৮ বছৰে কোনো আইচিচি টুৰ্মামেন্টত ভাৰতে নিউজিলেণ্ডক পৰাজিত কৰিব পৰা নাই। দেওবাৰেও সেই পৰম্পৰা ৰক্ষা কৰিলে।
Also Read: Coronavirus Assam Update ৰাজ্যত নতুনকৈ কোভিডত কিমান আক্ৰান্ত হ'ল; মৃত্যু কিমানৰ?
টছত হাৰিয়েই যেন আত্মবিশ্বাস বহুখিনি হেৰুৱাই পেলাইছিল টীম ইণ্ডিয়াই। কিন্তু ভিলেইনৰ ৰূপত থকা নিয়ৰৰ সৈতে যুঁজ দিয়াৰ ক্ষমতা নাছিল কোহলি বাহিনীৰ।
দেওবাৰে সূৰ্যকুমাৰৰ স্থানত লোৱা হৈছিল ইষান কিষানক। সেইদৰে ভুৱনেশ্বৰ কুমাৰৰ স্থানত আহিছিল শাৰ্দুল ঠাকুৰ। কিন্তু অশ্বিনক লোৱা বা পাণ্ডিয়াক জিৰণি দিয়াৰ কথা নাভাৱিলে।
আকৌ ৰোহিত শৰ্মাক তিনি নম্বৰত বেটিং কৰিবলৈ পঠাই নিজে চাৰি নম্বৰত নামিলে কোহলিয়ে। পিচে, সকলো পৰীক্ষা-নিৰীক্ষা অৱশেষত বিফল। টছ হৰাটোৱেই সকলো বিপৰ্যয়ৰ কাৰণ বুলি ভবাৰ বাহিৰে ভাৰতৰ ওচৰত নাই কোনো সান্তনাৰ পথ।
দেওবাৰৰ মেচখনত পৰাজিত হোৱাৰ পাছত ভাৰতৰ বাবে অন্তিম চাৰিটা স্থান লাভ কৰাৰ সম্ভাৱনা আৰু জটিল হৈ পৰিল।
ভাৰতঃ ১১০/৭ (হাৰ্দিক পাণ্ডিয়া-২৩, জাদেজা-২৬*)
নিউজিলেণ্ডঃ ১১১/২ (মিচেল-৪৯)
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
